stanford-oval/wikipedia huggingface dataset:
פייסל, מלך ערב הסעודית
מלך ערב הסעודית (1964 – 1975) > מדיניות פנים > ניסיון ההפיכה

בשנת 1969 ניסו בין 200 ל-300 קציני צבא סעודים לבצע הפיכה צבאית נגד המלוכה. קצינים אלה היו חלק מתנועת "חזית השחרור הלאומית", ארגון סעודי אשר נשא בזיקה בתנועות הבעת' והמרקסיזם. ניסיון ההפיכה הצבאית כשל ובעקבותיו הורה המלך פייסל על סדרת מעצרים המוניים. לערך 2,000 סטודנטים סעודים מחוץ למדינה נקראו לשוב אליה עבור חקירה על מעורבותם האפשרית בניסיון ההפיכה, האומות המאוחדות הביעו חשש בעניין היחס של הסוהרים לאסירים פוליטיים בסעודיה והיה חשש בחצר המלוכה כי ניסיון ההפיכה נבע מהתקוממות אשר מומנה בידי גורמים עיראקים או תימנים. רוב הקצינים שהיו מעורבים בניסיון ההפיכה שירתו בתוך חיל האוויר הסעודי, ומודיעין אמריקאי היה בעל השפעה מכרעת על מניעת צליחתה של ההפיכה הצבאית.
ממשלת ערב הסעודית הכחישה פעם אחר פעם מאז ניסיון ההפיכה כי החקירה שנעשתה מטעמה גילתה עדות לתכנון הפיכה נגד המשטר, אף על פי שכמה מהקצינים המעורבים שנעצרו היו לכאורה בקשר עם הרפובליקה הערבית המאוחדת (רע"ם) וממשלות ערביות חילוניות אחרות, שהיו בעמדה תקיפה נגד סעודיה במסגרת המלחמה הקרה של המזרח התיכון בין המחנה החילוני בהנהגתה של מצרים לבין המחנה המלוכני.
מלך ערב הסעודית (1964 – 1975) > מדיניות חוץ

עוד תחת שלטון אביו, כאשר ייצג פייסל את ערב הסעודית בוועידת השולחן העגול, הציג את התנגדותו לתוכנית חלוקה כל שהיא של ארץ ישראל המנדטורית. ב-1948 תקף את מדינת ישראל וקרא לבני ארצו להזדהות עם העוול שנעשה לערביי ארץ ישראל במלחמת העצמאות. במהלך 1963, כאשר נאם באומות המאוחדות, קרא להכרה בינלאומית ב"בעיה הפלסטינית", התנגד להכרה במדינת ישראל וקרא להתאחדות של העולם הערבי נגד ישראל והשמת יריבויות ומאבקים פנימיים בצד. במהלך ישיבת הליגה הערבית באלכסנדריה ב-1964 הציע 5,000,000 פאונד לתרום להקמתה של מיליציה פלסטינית שתיאבק בישראל.
בזירה הבין-ערבית, פייסל פעל כדי למנוע ניסיונות חדירה מצרים לחצי האי ערב. פייסל תמך צבאית, כלכלית, מוסרית ומדינית במלוכנים במלחמת האזרחים בתימן, שעה שמצרים סייעה לרפובליקנים. במהלך המלחמה התנגשו כוחות סעודיים ומצריים בעדן, מה שתרם להסלמה משמעותית ביחסי המדינות. פייסל, אשר סלד מהמשטרים החילוניים-שמאליים-רדיקליים בעולם הערבי כמו גם מהפאן-ערביות הנאצריסטית, ביקש לכונן ברית בין מדינות אסלאמיות שמרניות, אולם הרעיון לא נשא פרי עד 1969 (וגם אז, במתכונת שונה לחלוטין).
החל מאמצע שנות השישים פעל המלך כדי לשקם היחסים עם מצרים. במלחמת ששת הימים התעלם מהמחלוקות הבין-ערביות והתייצב לצד מצרים מול ישראל, אף שלמרות הצהרותיו הקיצוניות המעורבות הסעודית במלחמה הייתה מזערית. בתום המלחמה שככה האיבה הגלויה בין מצרים לערב הסעודית. אף על פי כן, התבוסה שהנחילה ישראל לערבים זעזעה אותו, ולפי סעודים רבים "הוא לעולם לא חייך מאז".
במקביל, פייסל פעל על מנת לייצב את הסביבה הבינלאומית הקרובה. תיקוני גבול הוסכמו עם ירדן (1965) וכווית (1969). מלחמת האזרחים בתימן הסתיימה (בתיווך סעודי), וביולי 1970 הכירה ערב הסעודית ברפובליקה התימנית. שנה אחר כך כוננה יחסים רשמיים עם עומאן, וב-1974 הסדירה את מרבית גבולותיה עם איחוד האמירויות הערביות. מסע הפיוס של פייסל הגיע עד לאיראן, ואולם נושאים רבים נותרו בלתי פתירים ביחסי המעצמות האזוריות הללו. פעילותו הדיפלומטית הענפה של המלך הקנתה לו מעמד של מנהיג כל-ערבי ומכובד מאוד.
פייסל הצטייר כמתון בעיני המערב. ארצות הברית ראתה בו בעל ברית נבון, למרות חרם הנפט שהוטל עליה ב-1973 (ביוזמתו של שר הנפט הסעודי אחמד זכי ימאני). מזכיר המדינה קיסינג'ר נפגש עם פייסל פעמיים, ואילו הנשיא ניקסון ביקר אותו ב-1974. באותה שנה נחתם הסכם סיוע צבאי וכלכלי בין המדינות. פייסל אף חתם חוזי נפט-תמורת-נשק עם צרפת, בריטניה ואף מערב גרמניה. פייסל נבחר ל"איש השנה" של השבועון האמריקני "טיים" לשנת 1974.
ההתנקשות בחייו

ב-25 במרץ 1975 נרצח המלך פייסל בנסיבות שאינן ברורות על ידי אחיינו הנסיך פייסל אבן מוסאעד אבן עבד אל עזיז, שסבל כנראה מאי שפיות (אף שיש שטענו כי פעל כדי לנקום את מות אחיו הבכור ח'אלד, שנהרג בהיתקלות עם כוחות הביטחון הסעודיים ב-1966). באותו יום המלך הסעודי קיבל אורחים בלשכתו, ובזמן שמשלחת כווייתית חיכתה למלך בחדר ההמתנה, הגיע אחיינו הנסיך וביקש לבקר את דודו. כשנכנסו שניים מהמשלחת הנסיך נכנס עמם, וניגש לחבק את המלך. כשהמלך התקרב כדי לתת לו נשיקה, הנסיך שלף אקדח שהסתיר בבגדו וירה במלך שלוש יריות מטווח קצר.
פייסל הובהל במהרה לבית החולים המרכזי של ריאד, שם נקבע מותו. ראשו של הרוצח נערף בפומבי כעבור שלושה חודשים. אחיו למחצה של פייסל, ח'אלד אבן עבד אל עזיז, הומלך תחתיו, לאחר שהאח המבוגר יותר – מוחמד – סירב ליטול את הכתר.
לקריאה נוספת

עוזי רבי, סעודיה – ממלכת נפט במבוכי הדת והפוליטיקה (ספר 7 בסדרה המזרח התיכון בימינו), האוניברסיטה הפתוחה, תשס"ח–2007, פרק 7.5 מלכות פיצל, עמ' 86–117.
What Made You Say That

"What Made You Say That" (בעברית: "מה גרם לך להגיד את זה") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הראשון, Shania Twain. השיר יצא לאור ב-9 במרץ 1993, כסינגל הראשון מתוך האלבום, וכסינגל הבכורה של טוויין. השיר לא עמד בצפיות של חברת ההקלטות של טוויין, ולא זכה להצלחה רבה שלה הם קיוו. מכירותיו של השיר בעולם עומדות על כ-50,000 עותקים בלבד, דבר אשר הופך אותו לאחד משיריה הכושלים ביותר של טוויין.
בין גרסאות הכיסוי הרבות שיצאו לשיר, ניתן למצוא את גרסת הכיסוי של הזמרת הקנדית אבריל לאבין.
השיר הצליח להיכנס לשני מצעדים בלבד, כאשר במצעד שירי הקאנטרי, הצליח להגיע בשיאו למקום ה-55.
רקע וכתיבה

השיר הוא בין שיריה היחידים של טוויין שבו היא לא לקחה חלק בהפקה או בכתיבה. את השיר כתבו טוני האסלדן, וסטן מונסי, והוא הופק על ידי הרולד שדה, ונורו וילסון. ארבעתם הפיקו וכתבו שירים נוספים מתוך האלבום, ואף המשיכו לעבוד עם טוויין בהמשך הקריירה שלה.
מגזין הבילבורד סקר את השיר כ-"מתחזה, עליז, קליט, ונתמך על ידי קליפ מפתה".
וידאו קליפ

הווידאו קליפ הנלווה שיצא לשיר צולם באי טרופי, שם טוויין נראית כשהיא מבלה כביכול עם אהובה, באותה תקופה שבה צולם הקליפ. צוות הצילום של הקליפ החליט כי צבעו המרכזי יהיה בגווני ורוד, סגול, ואדום.
הקליפ הועלה לערוץ ה-Vevo של טוויין באמצע שנת 2009, 16 שנים מצאתו המקורית. מונה הצפיות של הקליפ נכון לאוקטובר 2017, עומד על למעלה מ-4.5 מיליון צפיות.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ארצות הברית | מצעד שירי הקאנטרי | 55 |  |
|  קנדה | מצעד שירי הקאנטרי הקנדי | 70 |  |
נתוני מכירות

| מקום | תארים | מכירות |
| --- | --- | --- |
| בכל עולם | — | 50,000 |
הערות שוליים

1 2  Shania Twain - The Receipts | NOW Makes Its Debut, ATRL (באנגלית)
↑  Canada Cool | Canada's Coolest Map, Canada Cool (באנגלית)
↑  Shania Twain, Billboard
↑  What Made You Say That - Shania Twain | Release Credits | AllMusic, AllMusic
↑  "Shania Twain". Billboard. נבדק ב-2017-10-10.
↑  ShaniaTwainVEVO (2009-10-07), Shania Twain - What Made You Say That, נבדק ב-2017-10-10
↑  YouTube Stats of Shania Twain - What Made You Say That, kworb.net
| שאניה טוויין |
| --- | --- | --- |
| דיסקוגרפיה • וידאוגרפיה • פרסים ומועמדויות | דיסקוגרפיה • וידאוגרפיה • פרסים ומועמדויות |  |
| אלבומי אולפן | Shania Twain • The Woman in Me • Come On Over • Up! • Now • Queen of Me |  |
| אלבומי הופעה | Still the One: Live from Vegas |  |
| אלבומי אוסף | The Complete Limelight Sessions • Greatest Hits • Not Just a Girl (The Highlights) |  |
| אלבומי וידאו | Shania Twain Live • The Platinum Collection • The Specials • Up! Live in Chicago • Up! Close and Personal • Still the One: Live from Vegas |  |
| סיבובי הופעות | Come On Over Tour • Super Bowl XXXVII halftime show • Up! Tour • Shania: Still the One • Rock This Country Tour • Now Tour • Let's Go! • Queen of Me Tour |  |
| טלוויזיה וקולנוע | "למה לא? עם שאניה טוויין" • "טריידינג פיינט" • "להאמין בך" |  |
| ערכים קשורים | "שאניה: חיים בשמונה אלבומים" • מרכז שאניה טוויין • רוברט ג'ון "מאט" לאנג |  |
| שאניה טוויין – סינגלים |
| --- | --- | --- |
| Shania Twain | "What Made You Say That" • "Dance with the One That Brought You" • "You Lay a Whole Lot of Love on Me" |  |
| The Woman in Me | "Whose Bed Have Your Boots Been Under?" • "Any Man of Mine" • "The Woman in Me (Needs the Man in You)" • "(If You're Not in It for Love) I'm Outta Here!" • "You Win My Love" • "No One Needs to Know" • "Home Ain't where His Heart Is (Anymore)" • "God Bless the Child" |  |
| Come On Over | "Love Gets Me Every Time" • "Don't Be Stupid (You Know I Love You)" • "You're Still the One" • "From This Moment On" • "When" • "Honey, I'm Home" • "That Don't Impress Me Much" • "Man! I Feel Like a Woman!" • "You've Got a Way" • "Come On Over" • "Rock This Country!" • "I'm Holdin' On to Love (To Save My Life)" |  |
| Up! | "I'm Gonna Getcha Good!" • "Up!" • "Ka-Ching!" • "Forever and for Always" • "Thank You Baby! (For Makin' Someday Come So Soon)" • "She's Not Just a Pretty Face" • "When You Kiss Me" • "It Only Hurts When I'm Breathing" |  |
| Greatest Hits | "Party for Two" • "Don't!" • "I Ain't No Quitter" |  |
| Now | "Life's About to Get Good" • "Swingin' with My Eyes Closed" • "Who's Gonna Be Your Girl" • "We Got Something They Don't" |  |
| Queen of Me | "Waking Up Dreaming" • "Giddy Up!" |  |
| שירים אחרים | "Shoes" • "Today Is Your Day" • "Endless Love" • "Forever and Ever, Amen" • "Unhealthy" |  |
| --- | --- |
בקרת זהויות :  MusicBrainz work: fcc9c2f7-be5c-3e74-9153-3fde24d84380
בייון

בֵּייוֺן (באנגלית: Bayonne) היא עיר במחוז הדסון שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-15 בניו ג'רזי. על אף שהצטמצמו במקצת, הייצור, ההפצה והפעילויות הימיות המסורתיות נותרו כוח מניע של כלכלת העיר. חלק מהנמל של ניו יורק וניו ג'רזי נמצא בעיר, וכך גם נמל השייט קייפ ליברטי(אנ').
בייון הוקמה במקור כעיירה ב-1 באפריל 1861, מחלקים מהעיירה ברגן. העיר נקראה על שם העיר באיון הצרפתית. בייון התאגדה מחדש כעיר על ידי בית המחוקקים של ניו ג'רזי ב-10 במרץ 1869. בזמן הקמתה, בייון כללה את הקהילות ברגן פוינט, קונסטבל הוק, סנטרוויל, פמרפו וסלטרסוויל.
בייון הפכה לאחד המרכזים הגדולים במדינה לזיקוק נפט גולמי והמתקן של Standard Oil של ניו ג'רזי ו-6,000 עובדיו הפכו אותו למקום התעסוקה הגדול ביותר בעיר. חלקים מהעיר הם חלק מאזור ארגוני עירוני (UEZ)(אנ'), אחד מ-32 אזורים המכסים 37 עיריות ברחבי ארצות הברית. נמל השייט קייפ ליברטי הוא מסוף ספינות תענוגות שנמצא על שטח של 1740 דונם. הוא פותח במקור לשימושים תעשייתיים בשנות ה-30 ובמהלך מלחמת העולם השנייה הוסב על ידי צי ארצות הברית להיות טרמינל האוקיינוס הצבאי בבייון(אנ'). כיום הוא משמש לצורכי תיירות וספנות נופש.
בעיר יש אוכלוסייה מגוונת מבחינה אתנית. הקהילה היהודית של העיר מחולקת לקהילות: טמפל בית-עם (רפורמי), טמפל עמנו-אל (קונסרבטיבי), אוהב צדק (אורתודוקסי) וחב"ד.
בין המפורסמים שנולדו או גדלו בעיר: ויליאם שמין ומרטין דמפסי.
הערות שוליים

↑  היסטוריה של בייון באתר העירייה.
| דגל ניו ג'רזי מדינת ניו ג'רזי |
| --- | --- | --- |
| בירת המדינה | טרנטון |  |
| אזורים גאוגרפיים | מרכז ג'רזי • חוף ג'רזי • שפלת ניו ג'רזי • צפון ג'רזי • פיין בארנס • דרום ניו ג'רזי • עמק הדלאוור |  |
| היישובים הגדולים ביותר | ניוארק • ג'רזי סיטי • פטרסון • אליזבת • טרנטון • קליפטון • קמדן • פסאיק • יוניון סיטי • איסט אורנג' • בייון • ויינלנד • ניו ברונסוויק • פרת' אמבוי • הובוקן • פליינפילד • האקנסק • קירני • לינדן • אטלנטיק סיטי |  |
| נושאים נוספים | מחוזות • סמלים • היסטוריה • דמוגרפיה • יהדות ניו ג'רזי |  |
| --- | --- |
בקרת זהויות :  GND: 1100913491  MusicBrainz: b85fcb96-f1fc-4610-97a8-558eca1d2af3  NARA: 10045441 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
פלקטרודיס

| --- | --- |

 לידה:  המאה ה־7 אוסטרזיה 
 פטירה:  717 קלן, האימפריה הפרנקית 
 מקום קבורה:  קלן 
 בן או בת זוג:  פפין האמצעי 
 
פלקטרודיס
פלקטרודיס (בלטינית: Plectrudis; גם פלקטרוד; מתה בשנת 718) הייתה אשתו של פפין האמצעי, המאיורדומוס (הממונה על הארמון) ודוכס הפרנקים (אנ'), והעוצרת של נכדה תאודואלד בתקופת קטינותו כמאיורדומוס משנת 714 עד 718.
ביוגרפיה

פלקטרודיס הייתה בתם של הוגוברט (אנ'), סנשל (אנ') של המלך כלוביס הרביעי, ואירמינה מאורן (אנ'). אמנם אין ראיות מוצקות לזיהויה של אירמינה כאמה, אך זה סביר מאוד, משום ששתי הנשים החזיקו בקרקע שעברה בירושה מאותו מקור. אירמינה באה מאחת המשפחות החזקות ביותר בממלכה המרובינגית. לאחר מותו של הוגוברט בשנת 697, נתנה אירמינה לנזיר ויליברורד (אנ') את האדמה שעליה הוקם מנזר אכטרנאך (אנ').
משפחתה של פלקטרודיס הייתה אחת החשובות והחזקות באצולה של אוסטרזיה. פלקטרודיס נישאה לפפין מהרסטל בשנת 668 לערך. באמצעות נישואים אלה, רתם פפין את האצולה לטובת מטרותיו הפוליטיות. פלקטרודיס הביאה רכוש רב לבית הארנולפינגים. בעקבותיהם הנישואים, עברו לידיו קרקעות ונכסים שהיוו בסיס לעוצמתו הפוליטית באוסטרזיה וגם בנויסטריה, וכך גברה התמיכה בו בחלקים שונים של הממלכה הפרנקית, שהביאה מאוחר יותר לעליית הקרולינגים לשלטון.
פלקטרודיס תוארה כפעילה פוליטית ומשפיעה על בעלה ועל שלטונו. בתקופת שלטונו, היא מופיעה כחותמתו השותפה בכל מסמך משפטי שהופק על ידו שעדיין נשמר, מה שהיה חריג לתקופת זמן זו.
לפלקטרודיס היו שני בנים מפפין, דרוגו וגרימואלד (הצעיר). שניהם מתו לפני פפין. דרוגו מת בשנת 707 וגרימואלד נרצח בשנת 714. פפין מת זמן קצר לאחר מכן בסוף 714.
הוא לא הותיר יורש חוקי, ופלקטרודיס סירבה להכיר בזכות הירושה של קרל (מרטל), בנו של פפין מפילגשו אלפאידה, שגם היא הייתה לאשתו.
רבים סבורים כיום כי הקביעה שקרל היה בן לא חוקי היא פרשנות אנכרוניסטית למעמדו. קרוב לוודאי שבני דורו לא ראו בו בן לא חוקי, שכן הוא נולד בזמן שאמו אלפאידה הייתה נשואה לפפין, וכן הייתה פוליגמיה בקרב אצילים בתקופה זו.
כדי להבטיח את שלטונה, אסרה פלקטרודיס את קרל וכלאה אותו בקלן, ומינתה את נכדה, תיאודואלד, בנו של גרימואלד, למשרת המאיורדומוס של אוסטרזיה, כשהיא עצמה משמשת בתפקיד העוצרת שלו. מינוי זה של ילד למאיורדומוס היה חסר תקדים.
מינויו עורר את התנגדותם של אצילי אוסטרזיה ונויסטריה כאחת.
בשנת 715 מרדה האצולה של נויסטריה בפלקטרודיס יחד עם רדבוד מפריזיה (אנ') והביסה אותה בקרב קומפיין (אנ'), שנערך ב-26 בספטמבר 715, מה שגרם לה למצוא מקלט בקלן, שהייתה המולדת של שבט משפחתה ושם שמרה את כספו של פפין.
לפני סוף שנת 715, נמלט קרל מרטל מכלאו. בשנת 716, כילפריך השני, מלך הפרנקים, ורגנפריד (אנ'), המאיורדומוס של נויסטריה, הובילו צבא לתוך אוסטרזיה, ובקרב קלן (אנ') הביסו את קרל מרטל מחוץ לעיר וצרו על פלקטרודיס בתוך העיר. פלקטרודיס הכירה בכילפריך כמלך, מסרה את האוצר של אוסטרזיה וזנחה את תביעת נכדה למשרת המאיורדומוס. בשנת 717, רדף קרל מרטל אחרי המלך והמאיורדומוס לפריז, ואז חזר לכבוש את קלן, שבה ישבה פלקטרודיס, ופיזר את תומכיה.
פלקטרודיס נכנסה למנזר, ומתה זמן קצר לאחר מכן באותה שנה בקלן, שם נקברה במנזר St. Maria im Kapitol (אנ') שהיא ייסדה. נכדה תיאודואלד חי תחת חסותו של דודו, קרל מרטל, עד מותו של מרטל בשנת 741.
הערות שוליים

↑  יצחק חן, ראשיתה של אירופה, כרך ב, האוניברסיטה הפתוחה, תשס"ג 2003, עמ' 96, 267: "פלקטרודיס (Plectrudis)".
1 2  יצחק חן, "החברה הפרנקית בתקופה המרובינגית והקרולינגית", בתוך: ראשיתה של אירופה, כרך ב, יחידה 5, פרק ג, האוניברסיטה הפתוחה, תשס"ג 2003, עמ' 267.
1 2 3  יצחק חן, "עליית הקרולינגים", בתוך: ראשיתה של אירופה, כרך ב, יחידה 4, פרק א, האוניברסיטה הפתוחה, תשס"ג 2003, עמ' 96.
1 2 3 4 5  Wolfert S. van Egmond, "Plectrudis", Online Dictionary of Dutch Women, Huygens Instituut, January 13, 2014
| --- | --- |
בקרת זהויות :  BPN: 40371596  GND: 131703277  VIAF: 30677923   WorldCat (עם VIAF): 30677923
פרת' אמבוי

| --- | --- |
בניין בית המשפט והמשטרה בעיר
בניין בית המשפט והמשטרה בעיר
 מדינה:  ארצות הברית ארצות הברית
 מדינה:  ניו ג'רזי ניו ג'רזי
 מחוז:  מידלסקס
 תאריך ייסוד:  1683
 שטח:  15.343576 קמ"ר
 גובה:  22 מטרים
 אוכלוסייה:  ‏
  ‑ בעיר:  55,436 (1 באפריל 2020)
 קואורדינטות:  40°31′10″N 74°16′31″W﻿ / ﻿40.519444444444°N 74.275277777778°W﻿ / 40.519444444444; -74.275277777778 
 אזור זמן:  אזור זמן מזרחי
 http://www.ci.perthamboy.nj.us/
  מפת מיקום  מפה מפורטת   (למפת ארצות הברית מוגדלת) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פרת' אמבוי(למפת ארצות הברית רגילה) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פרת' אמבוי(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיפרת' אמבוי(למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיפרת' אמבוי  he tabBackground:;tabBorder:#aaa;defaultTab:0;
פרת' אמבוי (באנגלית: Perth Amboy) היא עיר במחוז מידלסקס שבניו ג'רזי, ארצות הברית. העיר יושב על גדות מפרץ רריטאן ולכן זכתה לכינוי "העיר על המפרץ".
התושבים המוקדמים ביותר של האזור היו הילידים של שבט לנאפי, שכינו את הנקודה בה שוכנת העיר "אומפוג'"(Ompoge). ב-1683 על ידי קולוניסטים סקוטיים ונקראה "ניו פרת'" על שם ג'יימס דראמונד, הרוזן הרביעי מפרת'(אנ'), בסופו של דבר שני השמות אוחדו לפרת' אמבוי. פרת' אמבוי הוקמה על ידי אמנה מלכותית ב-1718, ולאחר הכרזת העצמאות של ארצות הברית אושרה מחדש על ידי בית המחוקקים של ניו ג'רזי ב-1784. העיר הייתה בירת פרובינציית ניו ג'רזי משנת 1686 עד 1776. במהלך אמצע המאה ה-19, המהפכה התעשייתית וההגירה הגדילו את העיר, ופיתחו מגוון שכונות שבהן חיו תושבים ממגוון קבוצות אתניות.
לפרת' אמבוי יש רוב היספני. במפקד האוכלוסין של 2010, האוכלוסייה ההיספאנית היוותה 78.1% מהאוכלוסייה, השנייה בגובהה במדינה, אחרי יוניון סיטי עם 84.7%.
בין המפורסמים שנולדו או גדלו בעיר: ג'ון בון ג'ובי, סטנלי נורמן כהן, בראיין טיילור וריצ'י סמבורה.
הערות שוליים

↑  Census data shows Hispanics as the largest minority in N.J.
| דגל ניו ג'רזי מדינת ניו ג'רזי |
| --- | --- | --- |
| בירת המדינה | טרנטון |  |
| אזורים גאוגרפיים | מרכז ג'רזי • חוף ג'רזי • שפלת ניו ג'רזי • צפון ג'רזי • פיין בארנס • דרום ניו ג'רזי • עמק הדלאוור |  |
| היישובים הגדולים ביותר | ניוארק • ג'רזי סיטי • פטרסון • אליזבת • טרנטון • קליפטון • קמדן • פסאיק • יוניון סיטי • איסט אורנג' • בייון • ויינלנד • ניו ברונסוויק • פרת' אמבוי • הובוקן • פליינפילד • האקנסק • קירני • לינדן • אטלנטיק סיטי |  |
| נושאים נוספים | מחוזות • סמלים • היסטוריה • דמוגרפיה • יהדות ניו ג'רזי |  |
| --- | --- |
בקרת זהויות :  NLI: 987007552827505171  GND: 4762319-6  LCCN: n82090458  MusicBrainz: 6849ab55-97d9-4a77-8d55-e64a89549dbb  NARA: 10045817  VIAF: 173331359   WorldCat (עם VIAF): 173331359 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
בנימין כספי

| --- | --- |

 לידה:  19 במרץ 1885 
 פטירה:  18 במאי 1946 (בגיל 61)
 שם לידה:  בנימין סרברניקוב
 מקום קבורה:  בית הקברות סגולה 
 
בנימין כספי (סרברניקוב) (19 במארס 1885 – 18 במאי 1946) היה מחנך, סופר ופזמונאי עברי.
חייו

כספי נולד כבנימין סרברניקוב ברוסיה ב-1885. למד בחדר ובישיבה. המשיך בלימודי חול בהומל, בבריסק ועוד. מ-1909 עד 1912 נתן שיעורים פרטיים לעברית, לתנ"ך וכדומה בקייב. ב-1912 החל ללמד בחדר מתוקן של ש"ז פוגצ'וב בוורשה, ועבד שם עד פרוץ מלחמת העולם הראשונה.
נדד בין ערים אחדות, בהן קייב, סראטוב, פטרובסק ומוסקבה ועסק בהוראה. היה מראשוני המורים לעברית למבוגרים, בין השאר באמצעות ספרי לימוד שחיבר. יחד עם ש"ז פוגצ'וב ויצחק אלתרמן היה חבר פעיל בחברת "חובבי שפת עבר" שפעלה במחתרת עקב הגבלות על השימוש בעברית בימי המלחמה. היה מקורב לאנשי "הבימה" במוסקבה, ותרגם למענם את המחזות "הגולם" ו"המבול". עסק גם בכתיבה הומוריסטית. בשלב זה עברת את שם משפחתו לכספי.
בשנת 1926 עלה עם משפחתו לארץ ישראל. תחילה התפרנס מהוראה בשיעורי ערב, אחר כך עבד כמורה בבית החינוך לילדי העובדים בתל אביב, וב-1933 עבר ללמד בבית הספר "אחד העם" בפתח תקווה, שם לימד עד למותו, בעיקר כמחנך לכיתות א'-ב'.
כספי חגג את סדר הפסח בקביעות בקיבוץ בית הערבה עם משפחת בתו, תמר, שנמנתה על מייסדי הקיבוץ.
חיבר דרמה בשם "במדבר: חזיון קדומים מימי ראשית עם ישראל" שיצאה לאור לאחר מותו. כן נמצאו בעזבונו דרמה תנ"כית בשם "דבורה", ושירים ופזמונים רבים. כתב גם שירים לילדים, שהנודעים שבהם הם "השפן הקטן" ו"שישו ושמחו בשמחת חג".
בנימין כספי נפטר בי"ח באייר תש"ו מהתקף לב (1946) ונטמן בבית העלמין סגולה בפתח תקווה. הותיר אחריו בת (תמר כספי-רעיף), בן ונכדים.
הערות שוליים

↑  בנימין כספי BillionGraves Record, באתר BillionGraves (באנגלית)
↑  דוגמה: בנימין כספי, הגדה של פסח, דבר, 24 באפריל 1929
↑  אליהו הכהן, ‏דפים מן המגירה - השפן הקטן, "חדשות בן עזר" 200, 14 בדצמבר 2006
אליהו הכהן, ‏"השפן הקטן" – אחרית דבר, "חדשות בן עזר" 620, 24 בפברואר 2011
↑  דותן ארד ודוד אסף, גלגולו של ניגון: שישו ושמחו בשמחת חג, מחאו כפיים, בבלוג "עונג שבת", אפריל 2015
↑  בנימין כספי, דבר, 20 במאי 1946
| --- | --- |
בקרת זהויות :  NLI: 987007499097205171  VIAF: 297105794   WorldCat (עם VIAF): 297105794 
ערך זה הוא קצרמרבנושא משוררים ישראלים ובנושא סופרים ישראלים. אתם מוזמנים לתרום לוויקיפדיה ו.
God Bless the Child (שיר של שאניה טוויין)

"God Bless the Child" (בעברית: "אלוהים יברך את הילד") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me. השיר יצא לאור ב-26 באוקטובר 1996, כסינגל השמיני והאחרון מתוך האלבום, וכסינגל האחד עשר של טוויין.
עם יציאתו נכנס השיר אל המקום ה-1 במצעד הרשמי של קנדה.
רקע וכתיבה

בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הגוספל.
בשנת 1999, הוציאה טוויין את אלבום הווידאו הרביעי שלה Shania Twain Live, בו נכלל השיר.
וידאו קליפ

הווידאו קליפ המלא שיצא עבור השיר בוים על ידי לארי ג'ורדן וצולם בנאשוויל, טנסי שבארצות הברית. הקליפ צולם ב-3 באוקטובר 1996, ופורסם ב-26 באוקטובר באותה השנה. חלק מהקליפ צולם בשחור-לבן. בקליפ ניתן לראות את טוויין, כשהיא שרה את השיר ביחד עם מקהלה.
נכון ל-31 באוגוסט 2019, מונה הצפיות של הקליפ עומד על קרוב למיליון צפיות.
מיקומי שיא

|   ‏‏‏  מצעדים ודירוגים (1996)> מדינה |   ‏‏‏  מצעדים ודירוגים (1996)> מצעד |   ‏‏‏  מצעדים ודירוגים (1996)> מיקום שיא |   ‏‏‏  מצעדים ודירוגים (1996)>  |
| --- | --- | --- | --- |
|  ארצות הברית | בילבורד הוט 100 | 75 |  |
|  ארצות הברית | מצעד שירי הקאנטרי | 48 |  |
|  קנדה | קנדה הוט 100 | 1 |  |
|  קנדה | מצעד שירי הקאנטרי הקנדי | 7 |  |
הערות שוליים

↑  רדיו • סינגל מקסי • תקליטור 5 אינץ' • תקליט 7 אינץ' • קלטת שמע
1 2 3  Shania Twain - God Bless The Child / (If You're Not In It For Love) I'm Outta Here! (Remix), Discogs (באנגלית)
↑  Barry's Hits of All Decades Pop rock n roll Music Chart Hits, hitsofalldecades.com
↑  Shania Twain - Whose Bed Have Your Boots Been Under, Discogs (באנגלית)
↑  Shania Twain - The Woman In Me (Needs The Man In You), Discogs (באנגלית)
↑  Shania Twain - Live, Discogs (באנגלית)
1 2 3  Shania Twain - God Bless The Child, נבדק ב-2019-08-31
| שאניה טוויין |
| --- | --- | --- |
| דיסקוגרפיה • וידאוגרפיה • פרסים ומועמדויות | דיסקוגרפיה • וידאוגרפיה • פרסים ומועמדויות |  |
| אלבומי אולפן | Shania Twain • The Woman in Me • Come On Over • Up! • Now • Queen of Me |  |
| אלבומי הופעה | Still the One: Live from Vegas |  |
| אלבומי אוסף | The Complete Limelight Sessions • Greatest Hits • Not Just a Girl (The Highlights) |  |
| אלבומי וידאו | Shania Twain Live • The Platinum Collection • The Specials • Up! Live in Chicago • Up! Close and Personal • Still the One: Live from Vegas |  |
| סיבובי הופעות | Come On Over Tour • Super Bowl XXXVII halftime show • Up! Tour • Shania: Still the One • Rock This Country Tour • Now Tour • Let's Go! • Queen of Me Tour |  |
| טלוויזיה וקולנוע | "למה לא? עם שאניה טוויין" • "טריידינג פיינט" • "להאמין בך" |  |
| ערכים קשורים | "שאניה: חיים בשמונה אלבומים" • מרכז שאניה טוויין • רוברט ג'ון "מאט" לאנג |  |
| שאניה טוויין – סינגלים |
| --- | --- | --- |
| Shania Twain | "What Made You Say That" • "Dance with the One That Brought You" • "You Lay a Whole Lot of Love on Me" |  |
| The Woman in Me | "Whose Bed Have Your Boots Been Under?" • "Any Man of Mine" • "The Woman in Me (Needs the Man in You)" • "(If You're Not in It for Love) I'm Outta Here!" • "You Win My Love" • "No One Needs to Know" • "Home Ain't where His Heart Is (Anymore)" • "God Bless the Child" |  |
| Come On Over | "Love Gets Me Every Time" • "Don't Be Stupid (You Know I Love You)" • "You're Still the One" • "From This Moment On" • "When" • "Honey, I'm Home" • "That Don't Impress Me Much" • "Man! I Feel Like a Woman!" • "You've Got a Way" • "Come On Over" • "Rock This Country!" • "I'm Holdin' On to Love (To Save My Life)" |  |
| Up! | "I'm Gonna Getcha Good!" • "Up!" • "Ka-Ching!" • "Forever and for Always" • "Thank You Baby! (For Makin' Someday Come So Soon)" • "She's Not Just a Pretty Face" • "When You Kiss Me" • "It Only Hurts When I'm Breathing" |  |
| Greatest Hits | "Party for Two" • "Don't!" • "I Ain't No Quitter" |  |
| Now | "Life's About to Get Good" • "Swingin' with My Eyes Closed" • "Who's Gonna Be Your Girl" • "We Got Something They Don't" |  |
| Queen of Me | "Waking Up Dreaming" • "Giddy Up!" |  |
| שירים אחרים | "Shoes" • "Today Is Your Day" • "Endless Love" • "Forever and Ever, Amen" • "Unhealthy" |  |
| --- | --- |
בקרת זהויות :  MusicBrainz work: e721e411-bf74-4e9e-8f1d-b1782069a5ce